# Meldeskjema for uttak av grunnvatn

**Rettleiinga på denne sida kan med fordel slettast før de sender inn meldeskjemaet.**

# Rettleiing

### Om meldeplikt og konsesjonspliktvurdering

Dette skjemaet kan nyttast både for meldepliktige grunnvassuttak og uttak av grunnvatn/grunnvasstiltak som ikkje er meldepliktig, der tiltakshavar ønsker å få vurdert om tiltaket treng konsesjon. Vi anbefaler at meldeskjemaet vert utarbeidd i samråd med ein person med kompetanse innan grunnvatn og hydrogeologi.

Uttak av grunnvatn over 100 m3/døgn skal meldast til NVE, slik at vi kan vurdere om tiltaket er konsesjonspliktig. Dette gjeld også der fleire uttak av grunnvatn frå same grunnvassførekomst til saman overstig grensa på 100 m3/døgn. Meldeplikta gjeld uavhengig av korleis grunnvatnet vert tatt ut.

Tiltakshavar har ansvar for å informere NVE om grunnvasstiltak som kan vere konsesjonspliktige etter vassressurslova § 8. Dersom det ikkje er opplagt at eit tiltak må ha konsesjon, kan tiltakshavar be NVE avgjere om tiltaket treng konsesjon, jf. vassressursloven § 45, ei såkalla konsesjonspliktvurdering. For meir informasjon sjå[*www.nve.no*](http://www.nve.no)*.*

Meldeskjemaet er berekna for uttak av grunnvatn frå lausmassar eller fjell, der det skal etablerast brønnar og grunnvatn pumpast opp. For vassuttak frå kjeldebekk/oppkomme viser vi til vårt meldeskjema for vassuttak frå overflatevatn fordi slike tiltak vanlegvis ikkje påverkar grunnvassmagasinet.

For å ta ut grunnvatn er det nødvendig å kartlegge potensialet for grunnvatn og kva påverknad eit vassuttak kan få. For større uttak må det utførast hydrogeologiske forundersøkingar som synfaring i felt, geofysiske målingar, sonderboringar og etablering av undersøkingsbrønnar. For å ivareta plikta om aktsemd ved grunnvassuttak er det nødvendig at det for større grunnvassuttak i lausmassar i tillegg vert utført undersøkingar av grunnen og prøvepumping. For brønnboring i fjell anbefaler vi at berggrunnen vert kartlagt og at nærliggande brønnar vert registrert for å anslå vassgivarevne. For å kunne fastslå både kapasiteten til brønnen(ane) og korleis grunnvassmagasinet vert påverka må det utførast ei kort testpumping, og det må prøvepumpast samanhengande over ein periode på minimum tre månadar, helst gjennom eit heilt år. Perioden med langtidsprøvepumping må innehalde ein tørr periode utan snøsmelting.

### Saksgang Melding om konsesjonspliktvurdering skal sendast inn til NVE, helst elektronisk via Altinn eller MinID, men den kan også sendast på e-post eller med vanleg post. NVE vil foreta ei kvalitetssikring før meldinga vert teke til behandling. Meldinga vil bli sendt på ei avgrensa høyring til kommune, fylkeskommune, Fylkesmann og ev. andre involverte partar. Det vil også bli avklara om det er behov for ei synfaring av tiltaksområdet. NVE fattar deretter et vedtak i saka.

# Konsesjonspliktige tiltak

## Dersom du kan svare ja på eitt eller fleire av spørsmåla nedanfor er det svært sannsynleg at tiltaket har eit omfang som krev full konsesjonsbehandling. Dersom eit tiltak kan vere til nemneverdig skade eller ulempe for allmenne interesser, må tiltakshavar søke konsesjon etter vassressurslova. For at du skal få ei mest mogleg rasjonell saksbehandling, anbefaler NVE at du i slike tilfelle går direkte i gang med ein konsesjonssøknad. Nærare informasjon om utforming og behandling av søknadar finn du på NVE sine nettsider www.nve.no, eller du kan kontakte NVE, seksjon for vassdragsinngrep. For grunnvassuttak over 100 m3/døgn som openbert treng konsesjon vil konsesjonssøknaden ivareta meldeplikta.

## *Privatrettslege forhold vert ikkje regulert av vassressurslova, og tiltakshavar bør ha skaffa seg dei rettane som er nødvendige for gjennomføring av tiltaket før det vert søkt om løyve etter vassressurslova. Korleis ev. nærliggande private brønnar vert påverka er også privatrettsleg.*

# Kontrollspørsmål

Vil uttaket av grunnvatn kunne:

* Gi varig senking av grunnvasspegelen?
* Føre til saltvassinntrenging til grunnvatnet?
* Påverke vasstand i nærliggande innsjø/tjern?
* Påverke vassføringa i elver og bekkar med årssikker vassføring, spesielt i tørre periodar av året?
* Påverkar tiltaket allmenne interesser i nemneverdig grad?

# Melding om (tiltaket sin karakter)……………………..på/ved/i (stadnamn), xxx kommune i xxx fylke

**[NB! Erstatt teksten i klammer med informasjonen som er etterspurt. Tekst i klammer skal slettast før meldeskjemaet vert sendt inn. Slett overskrifter og avsnitt som ikkje er relevante for tiltaket. ]**

[Gjer kort greie for den geografiske plasseringa av grunnvasstiltaket og opplys mellom anna om kommune og fylke. Kart over området, der tiltaket er teikna inn skal leggast ved (oversiktskart 1:50 000 og et detaljert kart 1:5000).]

# Opplysningar om meldar

|  |  |
| --- | --- |
| **Tiltakshavar** | |
| Namn: | |
| Adresse: | |
| Postnummer: | Poststad: |
| Telefon: | E-postadresse: |
|  | |
| **Kontaktperson tiltakshavar/konsulent** | |
| Namn: | |
| Telefon: | E-postadresse: |

# Informasjon om grunnvasstiltaket

[Kva er føremålet med tiltaket? Viss grunnvassuttaket skal skje over ein eller fleire avgrensa tidsperiodar skal dette opplysast om i teksten (dd.mm.åååå – dd.mm.åååå). ]

[Fyll ut tabell]

|  |  |  |  |
| --- | --- | --- | --- |
| **Hovuddata** | | | |
| **GRUNNVASSUTTAK** |  |  |  |
| Tilførselsområde | km2 |  |  |
| Spesifikk **i**nfiltrasjonskapasitet | l/m2 og døgn |  |  |
| Maksimalt vassuttak | l/s el m3/døgn |  |  |
| Gjennomsnittleg vassuttak | l/s el m3/døgn |  |  |
| Tal produksjonsbrønnar | stk. |  |  |
| Tal undersøkingsbrønnar/peilebrønnar | stk. |  |  |
| **Ved nærliggande vassdrag** |  |  |  |
| Tilsigsområde (nedbørfelt) | km2 |  |  |
| Tilsigsområdet si middelavrenning/tilsig | l/s pr.km2 |  |  |
|  |  |  |  |

[Beskriv kva som skal gjerast. I tillegg til å fylle ut tabellen over bør beskrivinga innehalde følgjande:

### Vassuttak og brønnutforming

Gjer greie for korleis vassuttaket skal fordelast mellom brønnane (vekselvis pumping). Oppgi brønntype og beskriv utforming av brønnhus.

### Geologi og karakterisering av grunnvassførekomsten

Geologien i området skal beskrivast kort. Beskrivinga skal innehalde informasjon om lausmassar, spesielt vassførande lausmasselag, og berggrunn. Karakteriser også grunnvassførekomsten. For uttak av grunnvatn frå fjell skal sprekkesoner og kjent vassgivande potensial beskrivast.

Gjer greie for korleis grunnvassmagasinet skal overvakast slik at magasinet si toleevne ikkje vert overskriden (overvakingsbrønnar).

### Vassbalanse

Vurder vassbalansen, spesielt ev. interaksjon mellom vatn og vassdrag og grunnvatn. Beskriv korleis nydanning av grunnvatn skjer. Tilsigsområdet for grunnvassførekomsten skal kartfestast. Grunnvasstraumar (antatt/kartlagt) skal teiknast inn på kart.

Beskriv ev. resultat frå prøvepumping.

### Re-infiltrasjon

Dersom vatn skal re-infiltrerast bør det beskrivast korleis dette skal utførast og informerast om kor mykje vatn som skal tilbakeførast til grunnen. Vurder ev. verknadar re-infiltrasjon kan medføre for grunnvassførekomsten.

Dersom nye arealinngrep, som for eksempel vassleidningar og vegar i samband med etablering av grunnvasstiltaket kan påverke innsjøar, tjern, elvar og bekkar, må inngrepa beskrivast og kartfestast.

Det skal leggast ved eit detaljert kart (1:5000) over tiltaksområdet der brønnområdet og alle brønnane, både produksjonsbrønnar og ev. peilebrønnar skal vere teikna inn i fargar. Andre arealinngrep som påverkar vatn og vassdrag skal også kartfestast. Viss det er planlagt re-infiltrasjon skal plassering av anlegget merkast av. Kartet skal ha god teiknforklaring.]

# Beskriving av allmenne interesser og forholdet til offentlege planar og føringar

**[Erstatt tekst som står i klammer med den informasjonen som er etterspurt i teksten. Teksten i klammer skal slettast før meldeskjemaet vert sendt inn. Overskrifter skal ikkje slettast med mindre dette er spesifisert. Dette gjeld for resten av meldeskjemaet.**]

[Beskriv dagens situasjon og verknad for allmenne interesser innanfor utbyggingsområdet på bakgrunn av eksisterande informasjon. I teksten skal det visast til søk i fagdatabaser og/eller aktuelle nettsider. ]

**Naturens mangfald**[Innhent informasjon om raudlisteartar (<http://artskart.artsdatabanken.no/Default.aspx>), naturtypar, fisk og villrein som inngår i utbyggingsområdet/tiltaksområdet. Miljødirektoratet har fleire karttenester som inneheld informasjon om naturmangfaldet, for eksempel Naturbase, Lakseregisteret, Villreinbase og Vannmiljø, sjå: <http://www.miljødirektoratet.no/kart/>. Ta kontakt med Fylkesmannen og kommunen, og undersøk kva informasjon dei har om naturmangfaldet innanfor influens- og utbyggingsområdet.

### Økosystem som våtmarker, myrer, elvebredder og skog kan vere viktige lager for klimagassar. Dersom tiltaket fører til inngrep i slike økosystem må de beskrive dette.

Hovudregelen er at naturbaserte løysingar bør veljast, sjå «Statlige planretningslinjer for klima- og energiplanlegging og klimatilpasning» på www.lovdata.no. Dersom naturbaserte løysningar, som til dømes å halde vassdrag opne blir valt bort, skal dette særskilt grunngjevast. For meir informasjon om klimatilpassing, sjå www.klimatilpasning.no]

### **Landskap** [Vurder korleis arealinngrep som for eksempel etablering av brønnar/brønnområdet, ev. sikringstiltak i brønnområdet, vil påverke opplevinga av landskapet.]

### **Brukarinteresser** [Beskriv brukarinteresser knytt til [reindrift (http://www.reindrift.no/),](file:///C:\Users\saas\AppData\Local\Microsoft\Windows\INetCache\Content.Outlook\6WO3WZWC\reindrift%20(http:\www.reindrift.no\),) jakt og fiske, friluftsliv og reiseliv.]

### **Kulturminne** [Fylkeskommunen og ev. Sametinget kan kontaktast for informasjon. Av karttenester finst bl.a. [kulturminnesøk](http://www.kulturminnesok.no/).]

## Flaumfare

[Innhent informasjon om flaumfare frå NVE Atlas: <https://atlas.nve.no>. I tillegg kan NVE sine retningslinjer *«Flaum- og skredfare i arealplanar»* gi relevant informasjon om temaet, sjølv om denne er meint for arealplanlegging etter plan- og bygningslova, sjå: <http://publikasjoner.nve.no/retningslinjer/2011/retningslinjer2011_02.pdf> .]

**Skred**[Innhent informasjon om skredfare frå Skredatlas, sjå [www.skrednett.no](http://www.skrednett.no).]

**Mineral- og lausmasseressursar**

[Innhent informasjon om mineralressursar og lausmasseressursar frå kartinnsynet til Norges geologiske undersøkelser (NGU), sjå <http://www.ngu.no/emne/kartinnsyn>.]

### **Offentlege planar og nasjonale føringar** [Beskriv forholdet til kommunale planar, inngrepsfrie områder (INON) (<http://www.miljodirektoratet.no/no/Tema/Miljoovervakning/Inngrepsfrie-naturomrader-i-Norge-/>) og andre planer eller beskytta områder. Dersom tiltaket fører til arealinngrep i vassdrag beskriv forholdet til verna vassdrag (<http://www.nve.no/no/Vann-og-vassdrag/Verneplan/>) og nasjonale laksevassdrag (<http://www.miljostatus.no/Tema/Ferskvann/Laks/Nasjonale-laksevassdrag-og-laksefjorder/>)]

# Tilleggsinformasjon

[Har du tilleggsopplysningar som ikkje er fanga opp andre stadar, kan du skrive det her. Slett overskrifta viss det ikkje er tilleggsopplysningar]

# Vedlegg

* Oversiktskart (1:50 000) [Kartet skal på ein oversiktleg og leseleg måte fortelle kvar grunnvasstiltaket er planlagt. Utbyggingsområdet (brønnområdet) skal vere merka av. Tilsigsområdet skal teiknast inn. Kartet skal vere tydeleg og leseleg, med fargar og gode teiknforklaringar.]
* Detaljert kart over utbyggingsområdet (1:5000). [Kartet skal vise plassering av brønnar, ev. arealinngrep i og ved innsjøar, elver og bekkar og plassering av ev. re-infiltrasjonsanlegg. Kartet skal vere tydelig og leseleg, med gode teiknforklaringar. Prosjektet skal teiknast inn med fargar.]

For grunnvassuttak frå lausmassar skal det leggast ved kvartærgeologisk kart over utbyggingsområdet (1:5000) [Kartet skal vere tydeleg og leseleg, med gode teiknforklaringar

* Kart der grunnvasstraumar (antatt) er teikna inn. [Kartet skal vere tydeleg og leseleg, med gode teiknforklaringar]
* Resultat frå ev. prøvepumping